b'\n_START_ARTICLE_\nAlgirdas Bogu\xc5\xa1evi\xc4\x8dius\n_START_PARAGRAPH_\nAlgirdas Bogu\xc5\xa1evi\xc4\x8dius (g. 1958 m. baland\xc5\xbeio 23 d. Kaune) \xe2\x80\x93 Lietuvos gydytojas chirurgas, habilituotas biomedicinos moksl\xc5\xb3 daktaras, buriuotojas.\n_START_SECTION_\nBiografija\n_START_PARAGRAPH_\n1982 m. baig\xc4\x97 Kauno medicinos institut\xc4\x85. 2002 m. habilituotas biomedicinos moksl\xc5\xb3 daktaras._NEWLINE_Nuo 1984 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) klinik\xc5\xb3 gydytojas chirurgas. Nuo 2003 m. Chirurgijos klinikos Kr\xc5\xabties chirurgijos skyriaus vadovas profesorius, kr\xc5\xabt\xc5\xb3 onkochirurgas, abdominalinis chirurgas konsultantas. Nuo 1989 m. Kauno medicinos universiteto d\xc4\x97stytojas._NEWLINE_Tiria pilvapl\xc4\x97v\xc4\x97s u\xc5\xbedegimo, \xc5\xbearnyno nepraeinamumo, kr\xc5\xabties v\xc4\x97\xc5\xbeio, kompiuterin\xc4\x97s technikos pritaikymo medicinoje problemas._NEWLINE_1989 m. kartu su kitais buriuotojais i\xc5\xa1 Lietuvos jachta \xe2\x80\x9eAudra\xe2\x80\x9c atliko transatlantin\xc4\xaf \xc5\xbeyg\xc4\xaf Klaip\xc4\x97da\xe2\x80\x93Niujorkas. 1990 m. \xc4\xafgijo jachtos kapitono sertifikat\xc4\x85._NEWLINE_\xc5\xbdmona gydytoja oftalmatog\xc4\x97, medicinos moksl\xc5\xb3 daktar\xc4\x97, Kauno medicinos universiteto Aki\xc5\xb3 lig\xc5\xb3 klinikos administrator\xc4\x97 Rima Bogu\xc5\xa1evi\xc4\x8dien\xc4\x97._NEWLINE_2007 m. Kauno miesto savivaldyb\xc4\x97s apdovanojimo \xe2\x80\x9eGerumo plyta\xe2\x80\x9c laureatas.'